KLUBI 700
Üks ja ilus.
Renee pidas end ise täieõiguslikuks nartsissistiks.
Kõik tiirles tema staatuse, kodu ja Hollywoodi elustiili ümber.
Tal oli kõik olemas.
Miks siis sellest ikkagi ei piisanud?
Sain 9'ndaks sünnipäevaks päeviku, kuhu kirjutasin:
"Tahan saada stjuardessiks ja reisida üle maailma.
Mu elu saab olema imeline!"
Kuid Renee igatses enama kui vaid sellise elustiili järele.
See oli tegelikult põgenemisplaan.
Ta kasvas üles ühes väikeses Chicago äärelinnas,
olles kolmest õest keskmine laps.
Mida iganes ta ka tegi -
see polnud ta rangele emale meelepärane.
Armastus või selle kogemine ei kuulunud meie kodu juurde.
Kõik tiirles pigem kodutööde ja distsipliini ümber,
seistes selle eest, et sa ometi midagi valesti ei teeks.
Tundsin kohe kindlasti, et pean olema täiuslik
ja teadsin, et kui kuskilgi libastun, on sellel oma tagajärjed.
Nii pani Renne oma päevikusse kirja kõik oma unistused,
mis pakuks talle pääseteed ja enamatki veel.
"Elan Londonis, avastan lennukiga lennates maailma
ja hakkan näitlema"
Sellised olid need sihid mu silme ees,
et põgeneda oma kurva elu eest.
Arvasin, et kui kodust pääsen,
hakatakse mind armastama ja imetlema
ja inimesed pööravad mulle tähelepanu.
Renee oli 14-aastane, kui ta vanemad lahutasid.
Ta isa kolis teise osariiki ja abiellus teise naisega.
Tundus, et ta lihtsalt asendas oma pere uuega.
Renee saavutaski peale keskkooli oma unistuse
saada stjuardessiks ja reisida üle maailma.
5 aastat hiljem, olles 23-aastane,
kohtas ta ühel lennul
kuulsat näitlejat ja režissööri Dennis Hopperit,
kes andis Reneele oma peatselt linastuvas filmis rolli.
Vaid loetud nädalate pärast elas ta juba Hollywoodi näitleja elu.
Siis pakuti mulle juba väikest rolli seriaalis Beverly Hills 90210
ja siis üht teist rolli seriaalis Melrose Place.
Ma muudkui sain neid väikeseid rolle neis suurepärastes seriaalides,
aga need ei pakkunud mulle ikkagi rahuldustunnet.
Nii hakkasin arvama, et kogen seda siis, kui abiellun.
Nii abielluski Renee mõned aastad hiljem
ühe rikka juveelikaupmehega.
Mu sees oli tänu lapsepõlvele nii palju ebakindlust,
et ma tahtsin kogeda turvatunnet, armastust ja imetlemist.
Renee sai peagi poja ja tundus, et kõik ta unistused on täitunud.
Oleksin pidanud olema üliõnnelik,
aga ma polnud.
Kõik keerles minu asjade, staatuse, kodu ja eluviisi ümber.
See on see, kui nartsissistlik mu maailm oli.
Renee otsingud terviklikkuse järele jätkusid
ja ta jättis oma mehe teise mehe pärast maha.
Arvasin, et see mees armastab mind rohkem,
pakkudes mulle rohkem armastust, imetlust ja turvatunnet.
Renee loobus mingil hetkel näitlemisest
ja abiellus ning lahutas järgneva 13 aasta jooksul
veel kolm korda,
saades ka veel ühe poja.
Ometi ei leidnud ta seda armastust ja turvatunnet,
mille järele nii väga igatses.
Olin nii tüdinud kogu sellest teesklusest ja tsirkusest, mida elasin.
Kõik need abielud ja laialt elatud elu...
See ei rahuldanud mind üldse, kuigi olin arvanud, et see teeb seda.
Renee elas 2014. aastaks üksinda,
kasvatades üksi oma 18-aastast ja 10-aastast poega.
Kõik oli nii nullis, kui veel olla andis
ja ma olin omadega täiega õhtal.
Me maja asus ühe mäe otsas
ja igakord, kui ma sealt mäejalamilt mööda sõitsin,
nägin seal üht kirikut
ja kogesin, et pean sinna minema.
Kuniks ühel pühapäeval, mil ta pojad olid isade juures,
otsustaski ta minna.
Niipea, kui sinna sisse astusin,
tundsin, et ei taha sealt enam kunagi lahkuda.
Kõik need laulud ja muusika...
Tundsin, et need on minu inimesed.
Olles lummatud kogukonnast, kus valitses armastus ja vastuvõtt,
hakkas Renee seal iga nädal koos poegadega käima.
Mõni kuu hiljem läks ta altarile eetpalvele,
öeldes seal ühele naisele, et on omadega viimse piiri peal.
Olin omadega nii suures madalseisus,
aga ta ütles, et sellest pole hullu
ja palus, et jagaksin, mis toimub.
Ja ma siis jagasin veidi,
mispeale ta küsis:
"Kas sa ei tea, et Jumal armastab sind?"
Ma polnud seda kunagi varem elus kuulnud
ja mul oli seda isegi raske vastu võtta.
Kuid ta ütles, et palvetab mu eest
ja ma kutsusin Jeesuse oma südamesse.
Kuid isegi peale seda veel
oli Reneel raske uskuda selle naise sõnu.
Kuidas sai Jumal mind armastada
peale kõiki neid huulumeelseid asju, mida olin teinud?
Läksin jalutama ja ütlesin:
"Hea küll, Jumal.
Kui see on tõsi, et Sa armastad mind,
siis pead andma mulle ka märgi selle kohta."
Jõudsin tagasi kodu juurde, vaatasin maha
ja leidsin sealt täiusliku südamekujulise puulehe.
Otsekui Jumal öelnuks:
"Ma armastan sind ja siin on see märk, mida palusid."
Mu elu muutus sellest päevast alates kõige täiega.
Tundsin tohutut rahu ja tunnet, et mu elu on kontrolli all.
Ma ei toitunud enam kellegi teise armastusest,
vaid ma kogesin Jumala armastust ja rahu.
2017. aastal abiellus Renee uuesti Nandoga -
oma noorema poja isaga.
Ühtlasi leppis ta oma vanematega ära.
Ta õpib täna kristlikuks nõustajaks
ja räägib sageli naiste kogunemistel Jeesusest.
Ta rahu täidab sind,
kui vaid kutsud Jeesuse oma südamesse.
Ta andestab sulle kõik su patud ja pühib ära su häbi.
Ta teeb kõik korda.
Ta andestab kõik ja sa võid alata puhtalt lehelt.
Meid on loodud suhtlema ja lävima.
Esmalt oma Loojaga - Jumalaga, kes on meie taevane Isa,
aga samas lävima ka teiste inimestega.
Kui mõelda kõigele, millega Renee oli seotud
ja mis ta elus toimus,
siis küsimus polnudki nartsissistis, kes tahtnuks üha enam ja enam,
vaid väikeses tüdrukus,
kes tahtis tunda end väärtustatud ja armastatuna.
Ja kes tahtis kogeda turvatunnet nagu Renee mitmeid kordi ütles.
Et oleks keegi, kes hoolitseks ta eest.
Eluga on selline lugu,
et me ei saa kontrollida, millisesse perre me sünnime,
kuidas me vanemad meiega käituvad
või milline on me koht me õdede-vendade seas.
Osad meist on väga emotsionaalsed ja õrnad,
samas kui teised tunduvad kulgevat läbi elu
nii et ükski närvirakk ka ei liigu.
Kuid Jumal on loonud meid elama suhtes Temaga.
Mõtlen Reneega seoses, milline ta elu olnuks siis,
kui ta oleks kogenud väikese tüdrukuna kõike seda,
mille järele ta igatses?
Teisalt võib muidugi öelda, et neid on ju palju teisigi,
kes ei saanud lapsena seda, mida oleks tahtnud või soovinud.
Mida siis teha?
Usun, et Renee loo mõte on see, et kunagi pole liiga hilja.
Kunagi pole liiga hilja.
Kui Jumal tuleb su ellu,
siis Piibel ütleb, et kõik vana on möödas
ja kõik saab uueks.
Uhiuueks.
Kõik vana on möödas!
Nii koges ka Renee Jumala armastust,
mis tuli ta südamesse ja tervendas ta.
Sa võid kogeda elus tohutut Jumala tervendavat väge.
Renee küsis, kuidas Jumal üldse saab teda armastada
peale kõike, mida ta oli teinud?
Me teame, kui oleme asjad vussi keeranud;
kui oleme teinud nadisid valikuid
või kui me valikud on ka teistele haiget teinud.
Kuidas saab Jumal meid ikka veel armastada?
Sest Jumal ainuüksi ei armasta, aga Ta on armastus
ja me tõenäoliselt ei mõista kunagi lõpuni
selle suurust ja laiust.
Tema arm ja heldus on lõputud.
Ta on Lunastaja. Ta taastab selle, mis on kadunud,
kinkides meile täiesti uue alguse.
Võib-olla sa oled täna samas punktis, kus Renee kord.
Tunned, et oled proovinud kõike.
Samas ükski asi pole piisavalt hea.
Mitte ükski füüsiline asi, mida omad
või suhe, kuhu astud, sest kõik laguneb pidevalt koost'.
Selleks, et olla terves suhtes, pead esmalt ise terve olema.
Kuidas selleni aga jõuda?
Tehes sama, mida Renee tegi.
Lõpeta ise jumalaks olemine!
See on see, mida me teeme, kui püüame ise kõik korda saada.
"Jumal, mul on see kontrolli all, mistõttu ma ei vaja sind väga."
Pole sul midagi kõik kontrolli all.
Sind on loodud elama esmalt suhtes Jumalaga,
mistõttu tee seda juba täna.
Sa ei pea olema selleks piisavalt hea.
See pole isegi võimalik.
Me keegi ei suuda seda ja see pole ka vajalik.
Jumal ütleb: "Tule mu juurde.
Tule mu juurde ja anna mulle kõik, mis sul on ja kes sa oled.
Ma puudutan su elu ja muudan sind."
Nii et lihtsalt ütle:
"Jeesus, ma olen patune ja vajan Päästjat.
Olen proovinud kõike, aga annan täna oma elu Sulle,
paludes, et tuleksid mu südamesse ja elaksid minus.
Ma võtan Su täna vastu kui oma Päästja."
Kutsu Ta oma südamesse ja tunnista Talle oma patud.
Kui soovid, võid helistada ka TV7'sse 44 22 227
ja me palvetame koos sinuga telefoni teel.
Aitäh Terry!
Järgmisena lugu koerte armastajast, kes päästis ühe rotveileri,
pannes talle nimeks Seitse.
Koer aga oli kaugel täiuslikkusest,
mistõttu mis juhtus omanikuga, kui Seitse jalutuskäigul käest ära läks?
Saame peagi teada.
Ühtlasi vastame te küsimustele.
Betty: "Mu mees tunneb, et Jumal juhib meid teise kogudusse.
Kas peaksin alistuma oma mehele, isegi, et pole selle muutusega nõus?"
Vastame peagi.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
Nüüd aga küsimuste juurde. - Anna aga tulla!
Vaataja: "Kui ma vaatan midagi "halba" -
teate küll, mida ma mõtlen,
kas pean sellest oma vanematele rääkima?
Ehk siis, kas pean rääkima oma vanematele oma patust?"
Usun, et see on teie ja Jumala vaheline asi.
Mida iganes te halvaks peate -
rääkige sellest Jumalaga, kes ütleb, mida tegema peate.
Kuid ma ütleks, et te ei pea sellest oma vanematele rääkima.
Kui peate silmas porno vaatamist, siis lõpetage see!
Lihtsalt lõpetage see ja Jumal aitab teid,
kuid te ei pea sellest oma vanematele rääkima.
Ma vähemalt arvan, et ei pea.
Parem rääkida sellest Jumalale.
Betty: "Mu mees tunneb, et Jumal juhib meid teise kogudusse.
Julgustasin teda väga rääkima esmalt me pastoriga sellest.
Külastasime kogudust, kuhu ta tahaks üle minna
ja oleme palvetanud ja paastunud selle pärast.
Ütlesin, et pole ta otsusega nõus.
Olen mures, et ta toetub vaid omaenda arusaamistele,
ilma, et arutaks seda teistega või kuulaks, mida ma asjast arvan.
Kas peaksin alistuma oma mehele, isegi kui pole nõus selle sammuga?"
"Kuhu sa lähed, sinna lähen ka mina ja sinu rahvas on minu rahvas."
Sellises olukorras pole küsimustki,
et peaksite minema oma mehega kaasa.
Teisalt ma muidugi ei tea,
millega te mees plaanib end siduda ja millise kogudusega on tegu?
Kas mingi sektiga või teise kogudusega üle tänava?
- Pigem teise kogudusega.
Küsimus on, kus oleksite õnnelik?
Ja vastus on, et peaksite minema kaasa oma mehega,
kui selles muutuses pole midagi tõsiselt valesti.
Kui ta kutsub teid kaasa mõnda jubedasse ja kurja kohta,
on ta kaotanud oma meelevalla,
aga muidu peaksite alistuma oma mehele.
Diane: "Olime õega väga lähedased,
mistõttu ei teagi, millal korraga võõraks jäime.
Nii ründas ta mind viimati mu poja vägistamise teema tõttu.
Tunnen end süüdi, et ei suutnud oma poega kaitsta
ja olen ka õele andestanud,
kuigi nutan endiselt kõige juhtunu pärast.
Kas see tähendab, et ma pole andestanud oma õele või endale?"
Piiblis on öeldud, et me ei jääks kinni vanadesse asjadesse,
et saaksime teenida elavat Jumalat.
Peaksite rääkima oma õega ja saama temaga sotid selgeks.
Rääkige, mida te tunnete jne.
Küsite, kas olete ikka andestanud?
Armastus ei pea vimma inimeste vastu,
mistõttu me ei saa ka pidada vimma,
samal ajal, kui ütleme, et armastame Jumalat.
Lamont: "Olen olnud abielus 3 aastat
ja mu naine on rääkinud kogu selle aja lahutusest.
Mina elan Floridas, tema Chicagos.
Tuginedes Pauluse öeldule,
et lahutada ei või muidu, kui vaid abielurikkumise pärast,
tahan küsida: kas need, kes lahutavad muul põhjusel,
ei pääsegi taevasse?"
Taevasse saamine ei sõltu meie perekondlikust staatusest.
Abielurikkumine on teine teema.
Te jutu põhjal jääb mulje,
et teil tegelikult väga pole mingit abielu
ja ma usun, et see annab alust astuda sellest liidust välja.
Piiblis on juttu ühest variandist, millest ma olen ka rääkinud.
Paulus ütles, et kui uskmatu abikaasa tahab minna oma teed,
siis las ta minna
ja maha jääv usklikust kaasa ei ole sel juhul temaga seotud.
Ma küll ei tea, kellega te olete abielus,
aga tundub, et ta ei taha seda enam olla.
Jennifer: "Jeesus ütles Matteuse 11:13-14,
et Ristija Johannes oli Eelija.
Kui aga inimesed selle kohta Johanneselt endalt küsisid (Jh.1:21),
vastas ta, et ta pole Eelija. Miks?"
Tahate, et selgitaksin teile, mida Ristija Johannes ütles?
Mul pole õrna aimugi!
Johannes ütles, et ta pole Eelija ja Jeesus ütles, et on.
Võib-olla Johannes tahtis lihtsalt alandlik olla,
nimetades end hüüdjaks hääleks kõrbes,
kes sillutas teed Jeesusele.
Jeesus esitles Johannest väga kõrgelt,
aga Johannes oli alandlik.
Johannese käest küsiti, kas tema pidigi tulema
ja ta vastas, et mitte päris ehk ta näitas üles alandlikkust.
See on tänaseks kõik.
10 dollarit oli kõik,
mis 11-aastasel Melaniel hoiupõrsas oli,
kuid ta andis selle kõik oma emale.
Miks?
Et hoida oma peret nälgimast.
Üksikema Adriana otsis 3 kuud tööd,
mõistes peagi, et tal pole enam väga palju valikuid.
Töötasin bankettidel ettekandjana,
mis võimaldas mul kanda hoolt oma laste eest.
Kui aga koroona tuli, jäin oma tööst ilma.
Otsisin 3 kuud tööd, kuid ei midagi.
Kuna Adriana pidi toitma kolme last, püüdis ta toiduvarudega kokku hoida.
Sõime nädalaid vaid 2 korda päevas.
Hommikusöök oli alles päeva peale hiljem,
et nad jaksaks õhtusöögini vastu pidada.
Siin on 11-aastane Melanie,
kes aitab kanda hoolt oma õdede-vendade eest.
Püüdsin mitte nuriseda,
sest ei tahtnud tekitada emale lisastressi.
Nii tegi Melanie midagi, mida suutis.
Andsin emale kogu oma hoiupõrsa raha.
Palusin, et ta võtaks selle vastu, sest ta vajas seda rohkem.
Hoiupõrsas oli 10 dollarit.
See oli nii hea tunne aidata oma ema.
Kui CBN'i Orvu Tõotus kuulis sellest Mehhiko perest,
pakkusime neile oma abi.
Kuulsime, et Adriana oli väljaõppinud koerte pügaja,
kuid tal polnud vahendeid, et alustada oma groomingu-firmaga.
Nii kinkisime talle kõik, mis vaja, et ta saaks seda teha.
Lisaks viisime perele toitu.
See tähendab meile väga palju.
Saame oma kodus raha teenida ja meil on raha, et osta toitu.
Kutsun kõiki sõpru tooma oma koeri mu ema juurde pügamisele.
Mul pole midagi muud öelda,
kui vaid aitäh teile!
Klubi 700 liikmed - see tänu kuulub teile
ja me lisame sellele ka omapoolse tänu.
Tänu teile saame me täita inimeste vajadusi.
Ei kujuta isegi ette, kuidas üks ema tunneb,
kui ei saa oma lapsi toita.
Milline pidev, igapäevane pinge, kui ei tundu olevat mingit lahendust.
Te aga aitasite meil täita selle pere vajadused
ja tuua nad välja vaesusest, kinkides neile tulevikku ja lootust.
See on see, mida Jumal teeb ja meil on eesõigus olla osa sellest.
Nii et suur tänu teile!
Kui te aga pole veel Klubi 700 liige,
puudub teil ka erakordne võimalus
ulatuda maailmani Jumala armastusega,
puudutades inimeste elusid keset nende vajadusi.
Järgmisena aga üks koera-ime.
Selle naise rotveiler tõmbas ta õla liigesest välja.
Kuidas ta siis hetkega terveks sai, ilma kordagi arstile minemata?
Saame peagi teada.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Seitse - see on Arleeni lemmiku nimi, kelleks on rotveiler.
Rotveilerid pole Arleeni jaoks võõrad,
sest enne Seitsme päästmist oli tal neid olnud kokku kuus.
Mis siis ühel päeval valesti läks, kui ta Seitsmega jalutas?
Saame kohe teada.
Olen Arleen ja armastan loomi.
Olen vabatahtlik kohalikus loomakliinikus,
päästes loomi erinevatest oludest.
Nii päästsin aasta tagasi loomade varjupaigast ühe rotveileri.
Ta nimi on Seitse, sest ta on mu seitsmes rotveiler.
Seitse tähendab ka "lõplikku" ehk ta on tõenäoliselt mu viimane koer
Teda endale võttes
oli ta harjunud tänavatel jooksma ja ajama oma asja.
Teda polnud harjutatud rihma otsas käima.
Nii oli see paras ettevõtmine õpetada teda seda tegema.
Kuna ta on ülimalt tugev koer,
siis ta tiris mind käest ikka mitmeid kordi.
Teda oli raske jalutada, kuniks ta korraga tõmbas
ja ma tundsin, kuidas mu õlg tuli liigesest välja.
Ma pole väga suur arstil käija. Jõuan sinna heal juhul korra aastas.
Nii mõtlesin, et äkki ootan veidi ja see läheb ise tagasi paika,
kuid see ei läinud.
Ma ei saanud oma kätt pea kohale tõsta.
Püüe vaadata paremale oli peaaegu võimatu,
mistõttu pidin pöörama kogu kehaga.
Vahel, kui end magades valesti liigutasin,
tegi see valu ja ajas mu üles.
Püha Vaim andis sulle tunnetusesõna.
Vaatasin 21. aprillil, 2020 "Klubi 700" saadet
nagu seda alati teen
ja nad said tunnetusesõna.
Su õlg on paigast ära.
See sai välja tõmmatud vms.,
aga puuduta seda just praegu ja see läheb oma kohta tagasi
ning valu kaob Jeesuse nimel.
Teadsin, et Jumal ei tee vahet inimeste vahel,
mistõttu palusin, et Ta tervendaks mu.
Pöörasin oma pead ja see ei teinud enam valu.
Ühtlasi sain tõsta oma kätt.
Ma olin terve!
Kogesin mõned korrad peale seda, kuidas valu tahab tulla tagasi,
mistõttu pidin seda sõitlema.
Iga sõna, mida Jumal ütleb, on tõsi.
Minu asi on vaid uskuda.
Olen enam kui tänulik.
Teadmine, et Jumal armastab mind nii väga,
teeb alandlikuks.
Jumal armastab Arleeni ja armastab ka sind.
Siin on Wanda tunnistus, kes elab Montanas
ja kelle kilpnääre paistetas üles.
Ta vaatas me saadet, kus kuulis Terryt ütlemas:
"Kellegi kilpnääre on väga paistes."
Wanda pani oma käe selle jutu peale oma kaela peale
ja sai täielikult terveks.
Oregonis elaval Davidil oli korraga väga raske käia.
Tundus, et see tugev valu jalas oli põhjustatud kingas olevast kivist.
Kuud läksid, aga valu püsis.
Siis aga vaatas David "Klubi 700", kuuldes Pati ütlemas:
"Kellelgi on vasakul kannal väga valus kondine moodustis,
kuid see haihtub just praegu."
David võttis selle sõna omaks
ja koges hoobilt, kuidas Jumala vägi voolas üle tema.
Ta jalg muutus kuumaks ja ta sai jälle ilma valuta käia.
Armsad, Jumal ei tee inimeste vahel vahet.
Jumal armastab sind ja me usume, et Ta vastab ka su palvetele.
Mina ja Terry palume kohe üheskoos, uskudes, et Jumal vastab sulle.
Mis iganes häda sul ka poleks - ära võitle selle vastu,
vaid lihtsalt võta Jumalalt vastu.
Me palvetame üheskoos
ja palume, et Jumal teeks midagi imelist.
Aitäh Sulle, Isa!
Me kiidame ja ülisame ja täname Sind.
Aitäh Sulle Issand!
Kellelgi on soolesulgus ja nii on te sooled umbes.
Võib-olla pole arstid sellele veel diagnoosigi pannud,
aga Jumal tervendab teid just praegu
ja te seedimine saab korda Jeesuse nimel.
Kellelgi on silmaga mingi probleem.
Te silma sees on miski valesti kuju võtnud,
aga Jumal teeb ühe loova ime ja tervendab teid just praegu.
Pange oma käsi oma silma peale
ja võtke vastu see tervenemine Jeesuse nimel.
Jumal, me kiidame ja täname Sind.
Keegi on libisenud.
Kas märja muru peal või midagi
ja te olete täiega oma puusa ära tõmmanud.
Jumal tervendab teid just praegu.
Kõik saab tagasi oma õigesse kohta ja valu kaob Jeesuse nimel.
Kuulen kogu aeg sõna "sõlm".
Kuskil on miski sõlm, mis ei peaks seal olema.
Kuid see paistetanud sõlm kaob nüüd ära.
Pange oma käsi oma kaela peale.
Jeesus, puuduta teda!
Louisa, see on teile Jeesuse nimel.
Tänu Sulle Issand!
Jeesuse nimel, aamen.
Kus iganes te ka olete -
oleks tore kuulda teist ja ka te palvevastustest.
Lõpetuseks aga Jaakobuse 5:15:
"Ja usupalve päästab tõbise ja Issand tõstab ta üles."
Kõike head ja kohtumiseni!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas